Rieti (provins)

Provinsen Rieti (it. Provincia di Rieti) er en provins i regionen Lazio i det sentrale Italia. Rieti er Rieti-provinsens hovedstad. Den er omlag 70 km nord for Roma og er et trafikkuntepunkt.

Det var 147 410 innbyggere i provinsen ved folketellingen i 2001. Rieti by har knapt 50.000 innbyggere (per 2019).

Byen Rieti (Reate) er kjent fra Romerriket. Rieti var del av kirkestaten fra 780-tallet.

Geografi
Provinsen Rieti grenser:
 i nord mot Umbria (provinsene Terni og Perugia),
 i øst mot Marche (provinsen Ascoli Piceno og Abruzzo (provinsene Teramo og L'Aquila),
 i syd og vest mot provinsen Roma og
 i vest mot provinsen Viterbo.

I vest danner elven Tevere grensen.

Provinsen er stort sett dominert av fjell, i nord nær Rieti ligger Monte Terminillo (2 216 moh), i øst Monti della Lagha (Pizzo di Sevo 2 422 moh, Cima Lepri 2 455 moh og Mte Gorzano 2 458 moh) og i syd massivet rundt Montagne della Duchessa (2 266 moh).

Mye av provinsens territorium er nasjonalparker. Parco Naturale dei Monti Lucretili befinner seg i den sydlige delen av provinsen. En liten del av Parco Naturale Sirente-Velino (Montagne della Duchessa) ligger i provinsen i sydøst. Mellom disse befinner Riserva Naturale Monte Navegna-Monte Cervia seg. Monti della Lagha (nevnt over), er en del av Parco N. del Gran Sasso e M. d. Laga. Riserva naturale dei Laghi Lungo e Ripasottile finnes like nord for Rieti. I den vest ved Tevere finner vi Riserva Tevere Farfa.

 Referanser 

Rieti